CELEX: 32003R1329
Language: lv
Date: 2003-07-21 00:00:00
Title: Padomes Regula (EK) Nr. 1329/2003 (2003. gada 21. jūlijs), ar ko groza Regulu (EK) Nr. 992/95 par tarifu kvotām dažiem Norvēģijas izcelsmes lauksaimniecības un zvejniecības produktiem

Svarīgs juridisks paziņojums

|

32003R1329

Oficiālais Vēstnesis L 187 , 26/07/2003 Lpp. 0001 - 0004

		Padomes Regula (EK) Nr. 1329/2003(2003. gada 21. jūlijs),ar ko groza Regulu (EK) Nr. 992/95 par tarifu kvotām dažiem Norvēģijas izcelsmes lauksaimniecības un zvejniecības produktiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu,ņemot vērā Komisijas priekšlikumu,tā kā:(1) Saskaņā ar Padomes 1995. gada 10. aprīļa Regulu (EK) Nr. 992/95, ar kuru atver Kopienas tarifu kvotas dažiem Norvēģijas izcelsmes lauksaimniecības un zvejniecības produktiem un paredz šo kvotu pārvaldību [1], dažiem Norvēģijas izcelsmes lauksaimniecības un zvejniecības produktiem ir atvērtas Kopienas tarifu kvotas. Šīs kvotas tika piešķirtas saskaņā ar 1973. gada 14. maijā noslēgto Nolīgumu starp Eiropas Ekonomikas kopienu un Norvēģijas Karalisti [2].(2) Nolīgumā, kas izpaudās kā vēstuļu apmaiņa starp Eiropas Kopienu un Norvēģijas Karalisti un ko apstiprināja ar Padomes Lēmumu 2003/465/EK [3], abas puses vienojās par papildu divpusējām tirdzniecības koncesijām attiecībā uz lauksaimniecības produktiem. Saskaņā ar minēto nolīgumu Kopiena ir apņēmusies katru gadu un ar konkrētiem nosacījumiem atvērt gada nulles tarifu kvotas vairākiem Norvēģijas izcelsmes produktiem.(3) Attiecīgās tarifu kvotas jāatver katru gadu no 1. janvāra līdz 31. decembrim; Pirmajā kalendārajā gadā, kad tiek piemērota šī regula, pilnais gada apjoms jāsamazina proporcionāli kvotas perioda daļai, kas pagājis līdz kvotu atvēršanai.(4) Jākonvertē eiro to tarifu kvotu apjoms, kuru kārtas numurs ir 09.0785 un 09.0786. Summas eiro jānosaka atbilstoši Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [4] 18. panta 2. punktam, izmantojot Norvēģijas kronas maiņas kursu, kas publicēts 2002. gada 1. oktobrī Eiropas Kopienu Oficiālajā Vēstnesī [5].(5) No 2004. gada 1. janvāra ir paredzēts pārvaldīt tarifu kvotas produktiem ar KN kodu 0204, pamatojoties uz Padomes 2001. gada 19. decembra Regulu (EK) Nr. 2529/2001 par aitu un kazu gaļas tirgus kopīgu organizāciju [6]. Tāpēc šiem Norvēģijas izcelsmes produktiem tarifu kvota jāpārvalda saskaņā ar pasākumiem, kas izveidoti ar Regulu (EK) Nr. 992/95 tikai līdz 2003. gada beigām. Uz atlikušajiem 2003. gada mēnešiem attiecībā uz šo produktu importēšanu jābūt izveidotam noteikumam — saskaņā ar noteikumiem, kas izveidoti, pamatojoties uz Regulu (EK) Nr. 2529/2001, jāuzrāda izcelsmes dokuments.(6) Tāpēc attiecīgi jāgroza Regula (EK) Nr. 992/95,IR PIEŅĒMUSI ŠO REGULU.1. pantsAr šo Regulu (EK) Nr. 992/95 groza šādi:1. Šādu daļu pievieno 1. pantam:"4. Tomēr, neraugoties uz 3. punktu, attiecībā uz produktiem ar KN kodu 0204 importētājiem saskaņā ar noteikumiem, kas izveidoti, pamatojoties uz Padomes 2001. gada 19. decembra Regulas (EK) Nr. 2529/2001 par aitu un kazu gaļas tirgus kopīgo organizāciju [7] 16. panta 1. un 4. punktu, jāuzrāda izcelsmes dokuments."2. Regulas I pielikumu groza saskaņā ar šīs regulas pielikumu.2. pants1. Regulā (EK) Nr. 992/95, kas grozīta saskaņā ar šīs regulas pielikumu, paredzēto tarifu kvotu gada apjomu 2003. gadam samazina proporcionāli pilnos mēnešos izteiktai kvotas perioda daļai, kas pagājusi līdz dienai, kura minēta 3. panta otrajā daļā. Skaitli, kas iegūts šādu aprēķinu rezultātā, noapaļo līdz nākamajam veselajam skaitlim.2. Apjoms, kas 2003. gadam atvērts tarifu kvotai ar kārtas numuru 09.0761, ir 770 tonnas.3. pantsŠī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.To piemēro no 2003. gada 1. jūlija.Tomēr attiecībā uz produktiem ar KN kodu 0204 šo regulu piemēro tikai līdz 2003. gada 31. decembrim.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 21. jūlijāPadomes vārdā —priekšsēdētājsF. Frattini[1] OV L 101, 4.5.1995., 1. lpp. Regulā grozījumi izdarīti ar Regulu (EK) Nr. 3061/95 (OV L 327, 30.12.1995., 1. lpp.).[2] OV L 171, 27.6.1973., 1. lpp.[3] OV L 156, 25.6.2003., 48. lpp.[4] OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 2700/2000 (OV L 311, 12.12.2000., 17. lpp.).[5] OV C 235, 1.10.2002., 1. lpp.[6] OV L 341, 22.12.2001., 3. lpp.[7] OV L 341, 22.12.2001., 3. lpp.--------------------------------------------------PIELIKUMSRegulas (EK) Nr. 992/95 I pielikumu groza šādi:1. Pēc vārdiem"Norvēģijas izcelsmes produkti"iekļauj šādu piezīmi:"Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi tikai par informatīvām norādēm, šajā pielikumā paredzēto muitas preferenču sistēmu nosaka saskaņā ar KN kodu. Ja ir norādīts ex KN kods, tad preferenču sistēma ir noteikta, pamatojoties uz KN kodu un atbilstošo aprakstu kopumā.".2. Tabulu groza šādi:a) ceturtās kolonnas nosaukumu aizstāj ar "Kvotu apjoms (tonnās, ja nav noteikts citādi)";b) rindas, kas attiecas uz kārtas numuriem 09.0757, 09.0761 un 09.0762, aizstāj ar šādām rindām:"09.0757 | ex080920 | Svaigi ķirši, no 16. jūlija līdz 31. augustam | 900 | bez nod |09.0761 | ex08101000 | Svaigas zemenes, no 9. jūnija līdz 31. jūlijam | 900 | Bez nodokļa |09.0762 | ex08101000 | Svaigas zemenes, no 1. augusta līdz 15. septembrim | 900 | Bez nodokļa |c) iekļauj šādus punktus:"09.0781 | 02041000020421000204220204230002043000020441000204420204431002044390020450110204501302045015020450190204503102045039020450510204505302045055020450590204507102045079 | Svaiga, dzesināta vai saldēta aitu vai kazu gaļa | 300 | Bez nodokļa |09.0782 | 0210 | Sālīta, sālījumā, žāvēta vai kūpināta gaļa un ēdami gaļas subprodukti; gaļas vai gaļas subproduktu pārtikas milti un rupja maluma milti | 200 | Bez nodokļa |09.0783 | 07041100 | Galviņsalāti | 300 | Bez nodokļa |09.0784 | 07051900 | Citi salāti | 300 | Bez nodokļa |09.0785 | 06029051 | Daudzgadīgi augi | EUR 136212 | Bez nodokļa |09.0786 | 06029070 | Telpaugi: apsakņoti spraudeņi un stādi, izņemot kaktusus | EUR 544848 | Bez nodokļa |09.0787 | 1601 | Desas un līdzīgi produkti no gaļas, gaļas subproduktiem vai asinīm; pārtikas izstrādājumi no šiem produktiem | 300 | Bez nodokļa |--------------------------------------------------